Neuvoston päätöslauselma, annettu 27 päivänä maaliskuuta 1995, naisten ja miesten tasapainoisesta osallistumisesta päätöksentekoon



Virallinen lehti nro C 168 , 04/07/1995 s. 0003 - 0004



NEUVOSTON PÄÄTÖSLAUSELMA, annettu 27 päivänä maaliskuuta 1995, naisten ja miesten tasapainoisesta osallistumisesta päätöksentekoon (95/C 168/02) EUROOPAN UNIONIN NEUVOSTO, joka katsoo, että naisten ja miesten tasa-arvoisia mahdollisuuksia koskevassa kolmannessa keskipitkässä toimintaohjelmassaan (1991-1995) komissio sitoutui kehittämään yhteisön toimia uudella avainalueella, joka koskee naisten osallistumista päätöksentekoprosessiin yhteiskunnan jokaisella tasolla, parantaakseen näin naisten asemaa yhteiskunnassa, neuvosto vahvisti tukensa tämän kolmannen toimintaohjelman kokonaistavoitteille 21 päivänä toukokuuta 1991 antamassaan päätöslauselmassa (1) ja kehotti jäsenvaltioita "rohkaisemaan toimia, jotka pyrkivät edistämään naisten osallistumista päätöksentekoprosessiin julkisessa, taloudellisessa ja sosiaalisessa elämässä", neuvosto kehotti työmarkkinaosapuolia "ryhtymään aktiivisesti kaikkiin tarpeellisiin toimenpiteisiin edistääkseen naisten edustusta päätöksentekoelimissä", Euroopan parlamentti kehotti naisista päätöksentekoelimissä 11 päivänä helmikuuta 1994 antamassaan päätöslauselmassa jäsenvaltioita ryhtymään eritylstoimiin tällä alueella, Euroopan neuvoston jäsenvaltioiden Euroopan naisministereiden konferenssi (Bryssel, 7 päivänä maaliskuuta 1994) ilmoitti periaatejulistuksessaan vakaasta päätöksestään saada aikaan miesten ja naisten välinen aito tasa-arvo tulevaisuuden Euroopassa, ensimmäinen Euroopan konferenssi valtaapitävistä naisista (Ateena, 2-3 päivänä marraskuuta 1992) toi esiin sen seikan, että naisten aliedustus päätöksenteossa estää koko väestön etujen ja tarpeiden täydellisen huomioonottamisen, 1. VAHVISTAA, että a) tavoite naisten ja miesten tasapainoisesta osallistumisesta päätöksentekoon ja vastuiden jaosta naisten ja miesten kesken elämän jokaisella alueella on tärkeä edellytys naisten ja miesten tasa-arvoisuudelle, b) on tarpeellista pyrkiä kaikin mahdollisin keinoin saamaan aikaan muutoksia rakenteissa ja asenteissa, joilla on ratkaiseva merkitys naisten ja miesten yhtäläisen pääsyn kannalta päätöksentekoasemiin politiikassa, talous-, sosiaali- ja kulttuurielämässä, 2. KEHOTTAA jäsenvaltioita: a) edistämään naisten ja miesten tasapainoista osallistumista päätöksentekoon yhtenä niiden naisten ja miesten tasa-arvoisia mahdollisuuksia koskevien käytäntöjen päätavoitteena ja hyväksymään tämä tavoite sellaisenaan hallitustensa ohjelmiin, b) kehittämään naisten ja miesten tasapainoista osallistumista päätöksentekoon edistävä yhtenäinen yleisstrategia, joka käsittää seuraavat moninaiset toimenpiteet ja joka ottaa huomioon eri jäsenvaltioiden vaihtoehdot ja niissä sovelletut parhaat menettelytavat, i) naisten osallistumista päätöksentekoon politiikassa, talous-, sosiaali- tai kulttuurielämässä koskevien tilastokertomusten säännöllinen laatiminen ja julkaisu, jotta todellisesta tilanteesta saataisiin oikeaa tietoa ja yleistä tietoisuutta voitaisiin lisätä, ii) kehittämään kannustavia toimenpiteitä tai tukitoimia valtioista riippumattomille järjestöille yleensä ja etenkin ryhmille, jotka toimivat aktiivisesti tällä alalla tavoitteen saavuttamiseksi, iii) kehittämään tukea tämän alan tieteelliselle tutkimukselle uusien ajatusten ja käsitteiden aikaan saamiseksi, iv) suunnittelemaan, saattamaan alulle ja edistämään määräajoin tiedotus- ja valistuskampanjoita, joiden tarkoituksena on vauhdittaa julkista keskustelua ja muokata asenteita edistyksellisemmiksi sekä suuren yleisön että erityisten kohderyhmien keskuudessa, v) saattamaan alulle ja täydentämään aloitteita, antamaan esimerkkejä ja raivaamaan käytännön tie useille eri päätöksentekoalueille ja tämän jälkeen kehittämään ohjelmia tuloksellisten toimien yleistämiseksi, vi) kehittämään tarvittavat puitteet, luomaan tarvittaessa erityistoimenpiteitä sekä edistämään naisten ja miesten tasapainoista osallistumista politiikkaan, talous-, sosiaali- ja kultuurielämään, 3. KEHOTTAA Euroopan yhteisöjen toimielimiä ja laitoksia: a) työnantajana ja tutkimusten pohjalta toteuttamaan sellaisia toimenpiteitä, jotka edistävät naisten ja miesten tasapainoista rekrytointia ja muun muassa ylentämisen ja koulutuksen avulla mahdollistavat tasapainoisen osallistumisen päätöksentekoon, b) arvioimaan tulokset määräajoin ja julkaisemaan ne, 4. KEHOTTAA komissiota: a) vauhdittamaan tiedottamista ja valistamista sekä pyrkimyksiä edistää tutkimusta ja ottaa käyttöön pilottiprojekteja edistääkseen naisten ja miesten tasapainoista osallistumista päätöksentekoon, b) - ottamaan huomioon tämän päätöslauselman neljännessä naisten ja miesten tasa-arvoisia mahdollisuuksia koskevassa toimintaohjelmassaan, - laatimaan huomioon ottaen neljännen toimintaohjelman, suositusluonnoksen, joka annetaan neuvostolle naisten ja miesten tasapainoisen päätöksentekoon osallistumisen helpottamiseksi, c) varmistamaan, että jäsenmaille tiedotetaan säännöllisesti edistymisestä tällä alalla, 5. KEHOTTAA työmarkkinaosapuolia vauhdittamaan pyrkimyksiään naisten ja miesten tasapainoisen päätöksentekoelimiin osallistumisen varmistamiseksi, 6. PALAUTTAA MIELEEN neuvoston aikaisemmin pitämät keskustelut ja tekemät aloitteet, jotka liittyvät tämän päätöslauselman käsittelemiin aiheisiin, 7. SITOUTUU pitämään säännöllisesti keskusteluja tämän päätöslauselman teemoista. (1) EYVL N:o C 142, 31.5.1991, s. 1